Dayîreyê Îltîca yê Yewîya Ewropa (EUAA) bi eşkerayîyêke pê hesna ke mabênê çele û hezîrane de Ewropa rê 29 welatan ra qasê 519 hezar muracatê îltîcakerdişî ameyê kerdene û beno ke na hûmara peynîya serre de do biresa mîlyonêk.
Se ra 44ê muracatê îltîcakerdişî hetê sûrîyeyîj, afganîstanij, wenezuelayîj, tirkîyayîj û kolombîyayîjan ra yenê kerdene. Seba îltîcakerdişî tewr zaf Almanya, Spanya û Fransa yenê tercîhkerdene.
EUAA pare kerd ke goreyê 2022yî se ra 34î ra zêdeyêr dosyayî pawitişê bire yê.
Tirkîya ra muracatê seba îltîcaya Ewropa mîyanê pêro muracatan de se ra 7 o. Yanî Tirkîya ra 34 hezar û 25 kesan muracatê îltîca kerd. 2022 de se ra 41ê muracatê tirkîyayîjan ameybî qebulkerdene. La destpêkê 2023yî ra nata teyna se ra 27ê muracatê înan ameyî qebulkerdene.
